钦定古今图书集成/明伦汇编/闺媛典/第304卷 > 皇清三十七 > 赵承先妻郝氏〈妇刘氏附〉
## 钦定古今图书集成/明伦汇编/闺媛典/第304卷 > 皇清三十七 > 赵承先妻郝氏〈妇刘氏附〉

按《凤翔县志》：“郝氏，太学生赵承先妻。承先早亡，氏痛哭几绝，亲戚共劝之，得不死。事翁姑尽孝，教子有义方。服阕，贵族遣媒求聘，氏唾其面，麾之使去，卒守节终身，年七十而卒。子之桂，娶刘氏，桂亦早丧，刘矢志如姑，抚养遗孤，孀居三十馀年。”